મહત્વનું છે કે પેટ્રોલ-ડીઝલનાં ભાવ વધારા મુદ્દે કોંગ્રેસ સમિતિ દ્વારા અપાયેલાં ભારત બંધનાં એલાનનાં અનુસંધાને ભરૂચ ઝાડેશ્વર રોડ ઉપર દુકાનો બંધ કરાવવા નીકળેલાં કોંગ્રેસી કાર્યકરોએ દુકાનદારો સાથે ઝપાઝપી કરી હોવાંનો વીડિયો સોશિયલ મીડિયા પર વાયરલ થતાં પોલીસે તપાસનાં ચક્રો ગતિમાન કર્યા છે. જો કે કોંગ્રેસી કાર્યકરોની દાદાગીરી પ્રજા સમક્ષ મુકવા માટે દુકાનદારોએ સીસીટીવી ફૂટેજ પણ વિડીયો સોશિયલ મીડિયા પર વાયરલ કર્યો હોવાનું જાણવાં મળી રહ્યું છે.